CELEX: 31982D0911
Language: el
Date: 1982-12-14 00:00:00
Title: 82/911/EOK: Απόφαση τής Επιτροπής τής 14ης Δεκεμβρίου 1982 περί τροποποιήσεως τής αποφάσεως 82/826/EOK περί ορισμένων προστατευτικών μέτρων κατά τής κλασικής πανώλης τών χοίρων

Avis juridique important

|

31982D0911

82/911/EOK: Απόφαση τής Επιτροπής τής 14ης Δεκεμβρίου 1982 περί τροποποιήσεως τής αποφάσεως 82/826/EOK περί ορισμένων προστατευτικών μέτρων κατά τής κλασικής πανώλης τών χοίρων  

Επίσημη Εφημερίδα αριθ. L 381 της 31/12/1982 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Δεκεμβρίου 1982  περί τροποποιήσεως της αποφάσεως 82/826/ΕΟΚ περί ορισμένων προστατευτικών μέτρων κατά της κλασικής πανώλης των χοίρων  (82/911/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/61/ΕΟΚ (2), και ιδίως το άρθρο 9,  Εκτιμώντας:  ότι η απόφαση 82/826/ΕΟΚ της Επιτροπής της 24ης Νοεμβρίου 1982 (3) εθέσπισε ορισμένα προστατευτικά μέτρα κατά της κλασικής πανώλης των χοίρων λόγω υπάρξεως εστιών της ασθένειας σε ορισμένα τμήματα του εδάφους του Βελγίου·  ότι έκτοτε η επιζωοτία της κλασικής πανώλης των χοίρων επεκτάθη σε μεγάλο τμήμα του βελγικού εδάφους, ότι η επιζωοτία αυτή αντιπροσωπεύει κίνδυνο για τη μίσθωση ζώων των άλλων Κρατών μελών λόγω του σημαντικού όγκου των συναλλαγών των ζώντων χοίρων·  ότι πρέπει, κατά συνέπεια, να υιοθετήσουν τα άλλα Κράτη μέλη κατάλληλα μέτρα, για να εξασφαλιστεί η προστασία τους, μέχρι του χρόνου του απαραίτητου για την εξουδετέρωση αυτής της επιζωοτίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση 82/826/ΕΟΚ της Επιτροπής της 24ης Νοεμβρίου 1982 τροποποιείται ως εξής:  1. Το άρθρο 1 αντικαθίσταται από το εξής άρθρο:  «Άρθρο 1  Τα Κράτη μέλη απαγορεύουν την είσοδο στην επικράτειά τους ζώντων χοίρων προελεύσεως του βελγικού εδάφους, περιορισμένου δυτικώς από Escaut από τα ολλανδικά σύνορα μέχρι Rupelmonde, το Rupel του Rupelmonde μέχρι Boom το κανάλι του Willebroek του Rupel στις Βρυξέλλες, το κανάλι του Charleroi από τις Βρυξέλλες στο Sambre, νοτίως από το Sambre και μέχρι τα ολλανδικά σύνορα, ανατολικώς και βορείως από τα ολλανδικά σύνορα.»  2. Στο άρθρο 2 η ημερομηνία «24 Νοεμβρίου 1982» αντικαθίσταται από την ημερομηνία «14 Δεκεμβρίου 1982».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 14 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 29 της 6. 2. 1982, σ. 13.  (3) ΕΕ αριθ. L 347 της 7. 12. 1982, σ. 24.